wickkiey/tamil-wikipedia-chunked huggingface dataset:
# கப்பச்சம்பா

## காலம்

நீண்ட கால அளவில் அறுவடைக்கு தயாராகும் இந்த நெல் வகை, **160 - 165** நாட்களில் முதிர்வடைவதாக கூறப்படுகிறது. சம்பா பருவத்தில் நடவு செய்யக்கூடிய இந்நெல் இரகம், நாற்றங்கால் வயது 40 நாட்களாக உள்ளது. பூக்கும் பருவத்தில் நெற்கதிர்களின் நெல் நுனியில் ஊசிப் போன்ற வெள்ளை நிற முட்கள் காணப்படுவதாகவும், நெல்மணிகள் முதிர்வடையும் நிலையில் அது உதிர்ந்து விடுவதாகவும் கருதப்படுகிறது.
# கப்பச்சம்பா

## மகசூல்

சராசரியாக **121.6** சதமமீட்டர் உயரமும், அதிகபட்சமாக **131.1** சதமமீட்டர் உயரமும் வளரக்கூடிய இந்த இரக நெற்கதிர்களின் நீளம், **21.2 - 22.0** சதமமீட்டராகவும், நெற்கதிரில் உள்ள நெல்மணிகளின் எண்ணிக்கை **147 - 170** என கணக்கிடப்பட்டுள்ளது. மேலும் ஆயிரம் நெல்மணிகளின் எடை **23.878** கிராம் உள்ள இந்நெல் வகை, நெல்லின் மகசூல் ஒரு எக்டேருக்கு சராசரியாக **1,500** கிலோவாகவும் (20 மூடைகள்), வைக்கோலின் மகசூல் **1,500** (20 கட்டுகள்) கிலோவாகவும் உற்பத்தித் திறன் கொண்டதாக பதிவு செய்யப்பட்டுள்ளது.
# கப்பச்சம்பா

## மகசூல்

### நெல்மணியின் இயல்பு

கப்பச்சம்பாவின் நெல்மணிகளின் இயல்பானது, பூக்கும் பருவத்தில் பச்சை நிறமாகவும், பால்பிடிக்கும் நேரத்தில் பச்சை நிறத்தில் கருமை நிற வார்ப்புகளுடனும், முதிர்ச்சிப் பருவத்தில் மஞ்சள் நிறமாகவும் காணப்படும்.
# ஜாப்ராபாத் மாவட்டம்

**ஜாப்ராபாத் மாவட்டம்** (*Jafarabad District*), பாகிஸ்தான் நாட்டின் பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் நிர்வாகத் தலைமையிடம் தேரா அல்லா யார் நகரம் ஆகும். தேரா அல்லா யார் நகரம், மாகாணாத் தலைநகரான குவெட்டாவிற்கு 355 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு 234 கிலோமீட்டர் தொலைவிலும் உள்ளது. 1987ஆம் ஆண்டில் நசீராபாத் மாவட்டப் பகுதிகளைக் கொண்டு ஜாப்ராபாத் மாவட்டம் நிறுவப்பட்டது.
# ஜாப்ராபாத் மாவட்டம்

## மாவட்ட எல்லைகள்

ஜாப்ராபாத் மாவட்டத்திற்கு வடக்கே , கிழக்கே சிந்து மாகாணம், தெற்கே உஸ்தா முகமது மாவட்டம் மற்றும் மேற்கே நசீராபாத் மாவட்டம் எல்லைகளாக உள்ளது.
# ஜாப்ராபாத் மாவட்டம்

## மாவட்ட நிர்வாகம்

ஜாப்ராபாத் மாவட்டம் இரண்டு வருவாய் வட்டங்களைக் கொண்டுள்ளது.
| ஜாப்ராபாத் வட்டம் | ... | ... | ... | ... | ... |  |
| --- | --- | --- | --- | --- | --- | --- |
| ஜாத்பத் வட்டம் | 690 | 302,498 | 438.40 | 36.70% | ... | } |
# ஜாப்ராபாத் மாவட்டம்

## மக்கள் தொகை பரம்பல்

2023 பாக்கித்தான் மக்கள் தொகை கணக்கெடுப்பின்படி 81,562 குடியிருப்புகள் கொண்ட ஜாப்ராபாத் மாவட்டத்தின் மக்கள் தொகை 5,94,558 ஆகும். பாலின விகிதம் 100 பெண்களுக்கு 102.79 ஆண்கள் வீதம் உள்ளனர். சராசரி எழுத்தறிவு 35.53% ஆகும். இதன் மக்கள் தொகையில் 10 வயதிற்குட்பட்ட குழந்தைகள் 224,911 (37.83%) ஆகும். நகர்புறங்களில் 1,63,393 (27.48%) மக்கள் வாழ்கின்றனர்.
# ஜாப்ராபாத் மாவட்டம்

## சமயங்கள்

இம்மாவட்டத்தில் 98.03% மக்கள் இசுலாம் சமயத்தையும், 1.84% மக்கள் இந்து சமயத்தையும் மற்றும் பிற சமயங்களை 0.43% பேர் பின்பற்றுகின்றனர்.
# ஜாப்ராபாத் மாவட்டம்

## சமயங்கள்

### மொழிகள்

இம்மாவட்டத்தில் பலூச்சி மொழி, சிந்தி மொழி, பிராகுயி மொழி, சராய்கி மொழிகள் பேசப்படுகிறது.
# பர்பிகா சட்டமன்றத் தொகுதி

**பர்பிகா சட்டமன்றத் தொகுதி** *(Barbigha Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது ஷேக்புரா மாவட்டத்தில் அமைந்துள்ளது. பர்பிகா, நவாதா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பர்பிகா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | ரஜோ சிங் | சுயேச்சை |  |
| 1977 | நைன் தாரா தாசு | ஜனதா கட்சி</br> |  |
| 1980 | மகாபீர் சவுத்ரி | இந்திய தேசிய காங்கிரசு (இ) |  |
| 1985 | rowspan=5 | இந்திய தேசிய காங்கிரசு</br> |  |
| 1990 |  |  |  |
| 1995 |  |  |  |
| 2000 | அசோக் சவுத்ரி |  |  |
| 2005 பிப் |  |  |  |
| 2005 அக் | கனாஜியா | rowspan=2 | ஐக்கிய ஜனதா தளம் |
| 2010 | கஜானந்த் சாகி |  |  |
| 2015 | சுதர்சன் குமார் | இந்திய தேசிய காங்கிரசு</br> |  |
| 2020 | ஐக்கிய ஜனதா தளம் |  |  |
# டம்போ, புரூக்ளின்

**டம்போ** (**DUMBO**, ஆங்கிலத்தில் மன்ஹாட்டன் புரூக்லின் பாலத்தின் கீழடி என்பதன் சுருக்கம் - *Down Under the Manhattan Brooklyn Overpass*) நியூயார்க் நகரத்தின் புரூக்ளின் மாவட்டத்தில் உள்ள ஓர் புறநகர்ப் பகுதியாகும். இது இரு பகுதிகளாக உள்ளது; ஒரு பகுதி மன்ஹாட்டன் பாலத்திற்கும் புரூக்ளின் பாலத்திற்கும் இடைபட்ட பரப்பாகும். இந்தப் பாலங்கள் கிழக்கு ஆற்றின் குறுக்கே புரூக்ளினையும் மன்ஹாட்டனையும் இணைக்கின்றன. மற்ற பகுதி மன்ஹாட்டன் பாலத்தின் கிழக்குப் புறத்தில் வினேகர் ஹில் வரையிலானப் பரப்பாகும். இதன் எல்லைகளாக வடக்கில் பூரூக்ளின் பாலப் பூங்காவும் மேற்கில் புரூக்ளின் பாலமும் தெற்கில் புரூக்ளின் ஹைட்சும் கிழக்கில் வினேகர் ஹில்லும் உள்ளன.  
இப்பகுதி வரலாற்றில் பல பெயர்களில் அழைக்கப்பட்டு வந்துள்ளது; கையர்வில், இராபைலீ, ஒலிம்பியா, & வாலென்டாசுவில். இது முதன்மையாக குறுங்கப்பல்கள் நிறுத்துமிடமாக இருந்தது தொடர்பாக இங்கு 19வது- மற்றும் துவக்க 20வது-நூற்றாண்டு கால தொழில் மற்றும் சரக்கக கட்டிடங்களைக் காணலாம். சாலைகள் பெல்ஜிய செங்கற்களைக் கொண்ட பாவு சாலைகளாக இருந்தன. இருபதாம் நூற்றாண்டின் பிற்பகுதியில் இப்பகுதியின் பெரும்பாலானக் கட்டிடங்களை டேவிட் வாலென்டாசு என்னும் நிலவணிகர் வாங்கி உயர்தர குடியிருப்பு மற்றும் வணிக கட்டிடங்களாக மாற்றி அமைத்தார். தொடர்ந்து இப்பகுதி காட்சியகங்களுக்கு புகழ்பெற்றது. தற்போது இப்பகுதி தொழிற்நுட்ப மையமாகவும் தொடக்கநிலை வணிக மையமாகவும் விளங்குகின்றது.
# இரா. மூக்கன்

**இரா. மூக்கன்** (*R. Mookkan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் கண்ணப்பாடி கிராமத்தினைச் சேர்ந்தவர். செங்காட்டுப்பள்ளி அரசு உயர்நிலைப் பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உப்பிலியாபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# நசீராபாத் மாவட்டம்

## மாவட்ட எல்லைகள்

நசீராபாத் மாவட்டத்திற்கு வடக்கே தேரா புக்தி மாவட்டம், வடகிழக்கே சோபத்பூர் மாவட்டம், கிழக்கே ஜாப்ராபாத் மாவட்டம், தென்கிழக்கே உஸ்தா முகமது மாவட்டம் மற்றும் மேற்கே சிபி மாவட்டம் எல்லைகளாக உள்ளது.
# நசீராபாத் மாவட்டம்

## மாவட்ட நிர்வாகம்

நசீராபாத் மாவட்டம் 6 வருவாய் வட்டங்களாகவும், 31 இம்மாவட்டம் ஒன்றியக் குழுக்களாகப் பிரிக்கப்பட்டுள்ளது.அவைகள் வருமாறு:  
| பாபா கோட் வட்டம் | 967 | 53,661 | 55.49 | 15.41% | ... |  |
| --- | --- | --- | --- | --- | --- | --- |
| தேரா முராத் ஜமாலி வட்டம் | 281 | 265,822 | 945.99 | 34.93% | ... |  |
| லந்தி வட்டம் | 266 | 8,638 | 32.47 | 17.60% | ... |  |
| சத்தர் வட்டம் | 961 | 32,276 | 33.59 | 17.21% | ... |  |
| மீர் ஹசன் வட்டம் | 229 | 53,400 | 233.19 | 22.99% | ... |  |
| தாம்பூ வட்டம் | 683 | 149,518 | 218.91 | 28.80% | ... | } |
# நசீராபாத் மாவட்டம்

## மாவட்ட நிர்வாகம்

### மக்கள் தொகை பரம்பல்

2023 பாக்கித்தான் மக்கள் தொகை கணக்கெடுப்பின்படி 87,516 குடியிருப்புகள் கொண்ட நசீராபாத் மாவட்டத்தின் மக்கள் தொகை 5,63,315 ஆகும். பாலின விகிதம் 100 பெண்களுக்கு 104.54 ஆண்கள் வீதம் உள்ளது. இதன் சராசரி எழுத்தறிவு 28.96% ஆகும்.இதன் மக்கள் தொகையில் 10 வயதிற்குட்பட்ட குழந்தைகள் 216,847 (38.49%) ஆக உள்ளனர்.நகர்புறங்களில் 106,952 (18.99%) மக்கள் வாழ்கின்றனர்.
# நசீராபாத் மாவட்டம்

## மாவட்ட நிர்வாகம்

### சமயங்கள்

இம்மாவட்டத்தில் இசுலாம் 99.26%, இந்து சமயம் 0.66% மற்றும் பிற சமயங்களை 0.08% மக்கள் பின்பற்றுகின்றனர்.
# நசீராபாத் மாவட்டம்

## மாவட்ட நிர்வாகம்

### மொழிகள்

இம்மாவட்டத்தில் பலூச்சி மொழியை 43.21%, பிராகுயி மொழியை 22.27%,.சிந்தி மொழியை 21.16% சராய்கி மொழியை 12.15% மக்கள் பேசுகின்றனர்.
# இரா. பிச்சைமுத்து

**இரா. பிச்சைமுத்து** (*R. Pitchamuthu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் எசணை கிராமத்தினைச் சேர்ந்தவர். எசணை அரசு உயர்நிலைப் பள்ளியில் கல்வி பயின்றுள்ளார். இந்திய பொதுவுடமைக் கட்சியினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரம்பலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# க. அண்ணாதுரை

**க. அண்ணாதுரை** (*K. Annadurai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் வரகூர் கிராமத்தினைச் சேர்ந்தவர். பெரம்பலூர் அரசு மேனிலைப் பள்ளியில் பள்ளிக் கல்வியினைப் பயின்றுள்ளார். பின்னர் திருச்சிராப்பள்ளி பெரியார் அரசுக் கலைக் கல்லூரியிலும், தஞ்சாவூர் அரசு மருத்துவக் கல்லூரியில் மருத்துவர் படிப்பினையும் முடித்துள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வரகூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ரமாதேவி இரத்தினசாமி

**ரமாதேவி இரத்தினசாமி** (*Ramadevi Rathinasamy* பிறப்பு: 5 சூலை, 1971), ஒரு தமிழ் எழுத்தாளர்,  
பெண்ணியச் செயற்பாட்டாளர், ஆசிரியர் சங்கப் பொறுப்பாளர், கல்வியாளர் ஆவார்.
# ரமாதேவி இரத்தினசாமி

## கல்வியும் இளமைக்காலமும்

இளம் வயதில் தந்தையை இழந்த இவர் மதுரை மாவட்டம், ம.கல்லுப்பட்டி அரசு உயர்நிலைப்பள்ளியில் பள்ளிப்படிப்பை முடித்தார். பின்னர் தேனி, நாடார் சரஸ்வதி பெண்கள் மேல்நிலைப்பள்ளியில் 1988 ஆம் ஆண்டு ஆசிரியர் பயிற்சி படித்தார். ஐந்து ஆண்டுகள் தனியார்பள்ளியிலும் 28 ஆண்டுகள் அரசுப்பள்ளிகளிலும் பணியாற்றி, 2024 ல் அரசுப்பணியிலிருந்து விருப்ப ஓய்வு பெற்றார். தமிழ்நாடு தொடக்கப்பள்ளி ஆசிரியர் கூட்டணியின் மகளிர் வலையமைப்புத் தலைவராகவும், அகில இந்திய தொடக்கப்பள்ளி ஆசிரியர் கூட்டணியின் துணைப் பொதுச்செயலாளராகவும் உலகக்கல்வி அமைப்பின் உறுப்பினராகவும் செயல்படுகிறார்.
# ரமாதேவி இரத்தினசாமி

## செயல்பாடுகள்

ரமாதேவி 2002 ஆம் ஆண்டு முதல் தமிழ்நாடு தொடக்கப்பள்ளி ஆசிரியர் கூட்டணி என்ற ஆசிரியர் சங்கத்தில் இணைந்து இயங்கத் தொடங்கினார். போராட்டங்களில் கலந்து கொண்டு சிறை சென்றார். அதன்பின் சங்கச் செயல்பாடுகளில் இயங்கிய இவர், ஐ.நா., யுனெஸ்கோ, யூனிசெஃப், உலகவங்கி, ஐரோப்பிய ஒன்றியம் போன்ற அமைப்புகளின் சார்பாக பல்வேறு நாடுகளில் நடைபெற்ற சர்வதேச கருத்தரங்குகளில் கலந்து கொண்டுள்ளார். உலகக் கல்வி அமைப்பின் பிரதிநிதியாக கலந்து பெண்கள் எதிர்கொள்ளும் பிரச்சினைகள் குறித்து உரை நிகழ்த்தினார்.  
பெண்கல்வி, பெண்களை வலிமையாக்கல், குழந்தைத் தொழிலாளர் ஒழிப்பு, பெண்களுக்கான உரிமைகள், பாலின சமத்துவம், பெண்களுக்கு எதிரான வன்கொடுமைகள், பெண்கடத்தல், பணிபுரியும் இடங்களில் பாலின துன்புறுத்தல்கள், பள்ளிகளில் பாலின சமத்துவமின்மை போன்ற கருப்பொருள்களில் சிங்கப்பூர், மலேசியா, தாய்லாந்து, இலங்கை, நேபாளம், துருக்கி, ஸ்வீடன், அமெரிக்கா, பெல்ஜியம், மொராக்கோ, வியட்நாம், கம்போடியா போன்ற நாடுகளில் நடைபெற்ற சர்வதேச கருத்தரங்குகளில் பங்கேற்றுள்ளார்.
# ரமாதேவி இரத்தினசாமி

## ஐக்கிய நாடுகள் சபையில் பங்கேற்பு

2014 ஆம் ஆண்டு செப்டம்பர் மாதம் நியூயார்க்கில் உள்ள ஐ நா மன்றத்தில் நடைபெற்ற பொது அவையில், திருமதி மிஷேல் ஒபாமா அவர்கள் தலைமையில் நடைபெற்ற Education First என்ற நிகழ்வில் ஆசியாவின் சார்பாக, ஆசிரியர் பிரதிநிதியாகக் கலந்து கொண்டார்.  
உலக அளவில் தேர்ந்தெடுக்கப்பட்ட ஏழு ஆசிரியர்களில் ஒருவராக “வகுப்பறைகளில் எதிர்கொள்ளும் நடைமுறைச் சிக்கல்கள்” குறித்து விவாதிக்கும் நிகழ்விலும் பங்கேற்றார்.  
2015 ஆம் ஆண்டு மார்ச் மாதம் நடைபெற்ற ஐ நா பெண்கள் அவையில் இந்தியாவின் சார்பாக, ஆசிரியர் பிரதிநிதியாகக் கலந்துகொண்டு, ஐ.நா பொதுச்செயலாளர் பான் கி மூன் தலைமையில் நடைபெற்ற பேரணியிலும், தொடர்ந்து 10 நாட்கள் நடைபெற்ற ஐ நா கருத்தரங்குகளிலும் பங்கேற்று, பெண்களுக்கு எதிரான வன்கொடுமைகள், பெண் கடத்தல், குழந்தைத் தொழிலாளர்கள் என்ற தலைப்புகளில் உரையாற்றினார்.
# ரமாதேவி இரத்தினசாமி

## எழுதிய நூல்கள்

1. கனவுகள் மெய்ப்படட்டும்
1. 16 வயதினிலே – பதின்பருவ வலிகளும், வழிகளும்
1. வானம் நீயே வளர்பிறை நீயே
1. வேர்களாகும் விழுதுகள்
1. அடுக்களை டூ ஐ நா
1. அந்தக்காலத்துல
1. இலங்கை – எழுதித்தீராச் சொற்கள்
1. என்ன செய்கிறது ஐ நா? – பெண்கல்வி தடைகள் உடைபடும் தருணங்கள்
1. பிள்ளையாரும் 22 நண்பர்களும்
1. மனு’ஷி(SHE)
1. போர்களின் தேசத்தில் – ஒரு ஊர்சுற்றியின் வியட்நாம் பயணக்குறிப்புகள்
1. குட்டிப்பெண்களின் பெரிய கதைகள்
1. ஞாபகம்வருதே
1. சுயம்பு – தடம் பதித்த சாதனைப்பெண்கள்
1. இந்தியாவில் பெண்கல்வி – கடந்து வந்த பாதை
1. The Lions and Tigers of Batlagundu
1. சப்னே சச் ஹோ ஜாய்
# ரமாதேவி இரத்தினசாமி

## விருதுகள்

- டாக்டர் இராதாகிருஷ்ணன் நல்லாசிரியர் விருது தமிழ்நாடு அரசு
- ஏர் இந்தியா – போல்ட் விருது (BOLT – Broad Outlook Learner Teacher)
- பெரியார் காமராஜர் விருது
- கனவு ஆசிரியர் 2016 புதிய தலைமுறை விருது
# ரமாதேவி இரத்தினசாமி

## நூலுக்கான விருதுகள்

- கனவுகள் மெய்ப்படட்டும் – அசோகமித்திரன் நினைவு விருது (கலை இலக்கிய மேடை)
- அடுக்களை டூ ஐநா – பாரதி கலை இலக்கியப் பேரவை விருது.
# இந்தியாவில் காவல் மரணங்கள்

**இந்தியாவில் காவல் நிலைய மரணங்கள்** (*Custodial deaths in India*) என்பது காவல் நிலைய மரணங்களையும், விசாரணையின் போது அல்லது தண்டனை அனுபவிக்கும் போது நீதிமன்றக் காவலில் உள்ளவர்களின் மரணங்களையும் குறிப்பதாகும். 2021–22 நிதியாண்டில், இந்தியாவின் தேசிய மனித உரிமை ஆணையம், 2022 பிப்ரவரி 28 வரை நீதிமன்றக் காவலில் 2152 மரணங்களும், காவல் நிலையக் காவலில் 155 மரணங்களும் நிகழ்ந்துள்ளதாகத் தெரிவித்துள்ளது. சித்திரவதைக்கு எதிரான தேசிய பரப்புரை (NCAT) அறிக்கையின்படி, 2019 ஆம் ஆண்டில் 1606 மரணங்கள் நீதிமன்றக் காவலிலும், 125 மரணங்கள் காவல் நிலையக் காவலிலும் ஏற்பட்டுள்ளன என்கிறது. 2022 சூலை 26 அன்று, மக்களவையில் எழுப்பப்பட்ட ஒரு கேள்விக்கு பதிலளித்த ஒன்றிய உள்துறை இணையமைச்சர் நித்தியானந்த ராய், 2020-21 நிதியாண்டு முதல் 2021-22 நிதியாண்டு வரை இந்தியாவில் 4484 காவல் மரணங்கள் பதிவாகியுள்ளதாக தெரிவித்தார்.  
1997 ஆம் ஆண்டு, இந்தியா சித்திரவதைக்கு எதிரான ஐ.நா உடன்படிக்கையில் கையெழுத்திட்டது. 2022 ஏப்ரல் நிலவரப்படி, இந்தியா இன்னும் அதை அங்கீகரிக்கவில்லை.
# இந்தியாவில் காவல் மரணங்கள்

## சட்ட அம்சங்கள்

### சட்டப்பூர்வ பாதுகாப்புகள்

- **இந்திய அரசியலமைப்பின் பிரிவு 20 (3)** குடிமக்களை சுய குற்றச்சாட்டிலிருந்து பாதுகாக்கிறது.
- **1872 ஆம் ஆண்டு இந்திய சாட்சிச் சட்டத்தின் பிரிவுகள் 24 மற்றும் 25,** கட்டாயப்படுத்தப்பட்டு வங்கப்பட்ட ஒப்புதல் வாக்குமூலங்கள் மற்றும் காவல்துறையினரின் விசாரணைகளில் கூறப்படும் ஒப்புதல் வாக்குமூலங்களை பொருத்தமற்றதாக ஆக்குகின்றன.
- **குற்றவியல் நடைமுறைச் சட்டத்தின் (CrPC) பிரிவு 176 (I)** -இன்படி, காவலில் உள்ள ஒருவர் இறந்தாலோ அல்லது காணாமல் போனாலோ, அல்லது காவலில் ஒரு பெண் பாலியல் வன்கொடுமை செய்யப்பட்டாலோ, விசாரணைக்கு உத்தரவிட நீதித்துறை நடுவருக்கு அதிகாரம் உள்ளது என்று கூறுகிறது.
- **குற்றவியல் நடைமுறைச் சட்டத்தின் (CrPC) பிரிவு 46,** கைது செய்யும் போது காவல்துறை யாரையும் கொல்ல முடியாது என்று கூறுகிறது.
- **குற்றவியல் நடைமுறைச் சட்டத்தின் (CrPC) பிரிவு 49,** கைது செய்யும் போது காவல்துறை அதிகப்படியான கெடுபிடிகளைக் கடைபிடிக்கக் கூடாது என்று கூறுகிறது.
- **குற்றவியல் நடைமுறைச் சட்டத்தின் (CrPC) பிரிவு 54,** விசாரணையில் உள்ள குற்றம் சாட்டப்பட்டவர்களை பரிசோதிக்க மருத்துவரை நியமிக்க நீதிபதியை அனுமதிக்கிறது.
- **இந்திய தண்டனைச் சட்டத்தின் (IPC) பிரிவுகள் 330 (a) மற்றும் (b)** சித்திரவதை வழக்குகளில் போலீசாருக்கு 7 ஆண்டுகள் வரை சிறைத்தண்டனை விதிக்க அனுமதிக்கின்றன.
# இந்தியாவில் காவல் மரணங்கள்

## இதையும் காண்க

- காவல்துறை மோதல் கொலைகள்
- தமிழ்நாட்டில் காவல் மரணங்கள்
# எத்தில்பாரபென்

**எத்தில்பாரபென்** (*Ethylparaben*) என்பது C<sub>9</sub>H<sub>10</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எத்தில் பாரா-ஐதராக்சி பென்சோயேட்டு என்ற பெயராலும் அறியப்படுகிறது. HO-C<sub>6</sub>H<sub>4</sub>-CO-O-CH<sub>2</sub>CH<sub>3</sub> என்ற அமைப்பு வாய்ப்பாட்டாலும் இச்சேர்மத்தை அடையாளப்படுத்தலாம். பாரா-ஐதராக்சி பென்சாயிக் அமிலத்தினுடைய எத்தில் எசுத்தராக இது வகைப்படுத்தப்படுகிறது. பாராபென்கள் எனப்படும் சேர்மங்களின் வகுப்பில் எத்தில்பாரபென் உறுப்பினராகவும் உள்ளது.  
எத்தில்பாரபென் ஒரு பூஞ்சை எதிர்ப்புப் பாதுகாப்புப் பொருளாகப் பயன்படுத்தப்படுகிறது. உணவு சேர் பொருளாக ஐ214 என்ற எண்ணால் அடையாளப்படுத்தப்படுகிறது.  
எத்தில்பாரபெனின் சோடியம் உப்பான சோடியம் எத்தில் பாரா-ஐதராக்சிபென்சோயேட்டும் இதே பயன்பாடுகளைக் கொண்டுள்ளது. உணவு சேர் பொருளாக ஐ215 என்ற எண்ணால் அடையாளப்படுத்தப்படுகிறது.
# ஏ. செங்குட்டவன்

**ஏ. செங்குட்டவன்** (*A. Senguttuvan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மயிலாடுதுறை மாவட்டம் பூம்புகாரைச் சேர்ந்தவர். மயிலாடுதுறை கூறைநாடு நகராட்சி உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மயிலாடுதுறை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எப்டைல்பாரபென்

**எப்டைல்பாரபென்** (*Heptylparaben*) என்பது C<sub>14</sub>H<sub>20</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எப்டைல் 4 ஐதராக்சி பென்சோயேட்டு என்ற பெயராலும் அறியப்படுகிறது. C<sub>7</sub>H<sub>15</sub>(C<sub>6</sub>H<sub>4</sub>OHCOO) என்ற அமைப்பு வாய்ப்பாட்டாலும் இச்சேர்மத்தை அடையாளப்படுத்தலாம். பாரா-ஐதராக்சி பென்சாயிக் அமிலத்தினுடைய எப்டைல் எசுத்தராக இச்சேர்மம் வகைப்படுத்தப்படுகிறது. பாராபென்கள் எனப்படும் சேர்மங்களின் வகுப்பில் எப்டைல்பாரபென் உறுப்பினராகவும் உள்ளது.  
மைக்ரோபுல்பைபர் உள்ளிட்ட சில நுண்ணுயிரிகளின் மூலமாக எப்டைல்பாரபென் உற்பத்தி செய்யப்படுவதாகக் கண்டறியப்பட்டுள்ளது  
உணவுச் சேர் பொருளாக ஐ209 என்ற எண்ணால் அடையாளப்படுத்தப்படுகிறது. பாதுகாப்புப் பொருளாகப் பயன்படுத்தப்படுகிறது.
# ஐசோபுரோப்பைல்பாரபென்

**ஐசோபுரோப்பைல்பாரபென்** (*Isopropylparaben*) என்பது C<sub>10</sub>H<sub>12</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐசோபுரோப்பைல் 4- ஐதராக்சிபென்சோயேட்டு என்ற பெயராலும் அறியப்படுகிறது. பாராபென்கள் எனப்படும் சேர்மங்களின் வகுப்பில் ஐசோபுரோப்பைல்பாரபென் உறுப்பினராகவும் உள்ளது.
# ஐசோபுரோப்பைல்பாரபென்

## தயாரிப்பு

ஐசோபுரோப்பைல்பாரபென், குறைந்த வெப்பநிலையில் ஐசோபுரோப்பனால், தயோனைல் குளோரைடு மற்றும் பாரா-ஐதராக்சிபென்சாயிக் அமிலம் ஆகியவற்றை படிப்படியாகச் சேர்த்து தொடர்ந்து வினை கலவையை சூடாக்குவதன் மூலம் உருவாகிறது.
# உஸ்தா முகமது மாவட்டம்

**உஸ்தா முகமது** (*Usta Muhammad District*), பாகிஸ்தான் நாட்டின் பலூசிஸ்தான்மாகாணத்தின் 37 மாவட்டங்களில் ஒன்றாகும். இதன் நிர்வாகத் தலைமையிடம் உஸ்தா முகமது நகரம் ஆகும். உஸ்தாத் முகமது நகரம், மாகாணத் தலைநகரான குவெட்டாவிற்கு தென்கிழக்கே 245 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 782 கிலோமீட்டர் தொலைவிலும் உள்ளது. ஜாப்ராபாத் மாவட்டத்தின் இரண்டு வருவாய் வட்டங்களைக் கொண்டு இம்மாவட்டம் செப்டம்பர் 2022ஆம் ஆண்டில் நிறுவப்பட்டது.
# உஸ்தா முகமது மாவட்டம்

## மாவட்ட எல்லைகள்

உஸ்தா முகமது மாவட்டத்திற்கு வடக்கில் ஜாப்ராபாத் மாவட்டம், கிழக்கில் சிந்து மாகாணம், தெற்கிலும், தென்மேற்கிலும் ஜால் மாக்சி மாவட்டம் எல்லைகளாக உள்ளது.
# உஸ்தா முகமது மாவட்டம்

## மாவட்ட நிர்வாகம்

உஸ்தா முகமது மாவட்டம் 2 வருவாய் வட்டங்களையும், 20 ஒன்றியக் குழுக்களையும் கொண்டுள்ளது.  
| உஸ்தா முகமது வட்டம் | 399 | 210,870 | 528.50 | 38.17% | 11 | மாநகராட்சி |  |
| --- | --- | --- | --- | --- | --- | --- | --- |
| காந்தாக வட்டம் | 554 | 81,190 | 146.55 | 24.59% | 09 | TC | } |
# உஸ்தா முகமது மாவட்டம்

## மக்கள் தொகை பரம்பல்

2023 பாக்கித்தான் மக்கள் தொகை கணக்கெடுப்பின்படி உஸ்தா முகமது மாவட்டத்தின் மக்கள் தொகை 2,92,060 ஆகும்..
# உஸ்தா முகமது மாவட்டம்

## மக்கள் தொகை பரம்பல்

### மொழிகள்

இம்மாவட்டத்தில் பலூச்சி மொழியை 40.18%, சிந்தி மொழியை 24.71%, சராய்கி மொழியை 19.05%,பிராகுயி மொழியை 19.05% பேரும் பேசுகின்றனர்.
# உஸ்தா முகமது மாவட்டம்

## மக்கள் தொகை பரம்பல்

### சமயங்கள்

இம்மாவட்டத்தில் இசுலாம் சமயத்தை 97.30% பேரும், இந்து & கிறித்தவ போன்ற சமயங்களை 2.70% பேரும் பின்பற்றுகின்றனர்.
# உஸ்தா முகமது மாவட்டம்

## இதனையும் காண்க

- பலூசிஸ்தானின் (பாகிஸ்தான்) மாவட்டங்கள்
# இராச்கிர் சட்டமன்றத் தொகுதி, பீகார்

**இராச்கிர் சட்டமன்றத் தொகுதி** *(Rajgir Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது நாலந்தா மாவட்டத்தில் அமைந்துள்ளது. இராச்கிர், நாலந்தா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# இராச்கிர் சட்டமன்றத் தொகுதி, பீகார்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | சந்தர் தேவ் பிரசாத் இமான்சு | இந்தியப் பொதுவுடைமைக் கட்சி</br> |  |
| 1977 | சத்யதேவ் நாராயண் ஆர்யா | ஜனதா கட்சி</br> |  |
| 1980 | rowspan=2 | பாரதிய ஜனதா கட்சி</br> |  |
| 1985 |  |  |  |
| 1990 | சந்தர் தேவ் பிரசாத் இமான்சு | இந்தியப் பொதுவுடைமைக் கட்சி</br> |  |
| 1995 | சத்யதேவ் நாராயண் ஆர்யா | rowspan=5 | பாரதிய ஜனதா கட்சி</br> |
| 2000 |  |  |  |
| 2005 பிப் |  |  |  |
| 2005 அக் |  |  |  |
| 2010 |  |  |  |
| 2015 | ரவி சோதி குமார் | rowspan=3 | ஐக்கிய ஜனதா தளம் |
| 2020 | கௌசல் கிசோர் |  |  |
# சி. ந. சுவாமி (கலைஞர்)

பத்மசிறீ **சிங்கன்னாச்சார் நரசிம்ம சுவாமி** (*Singannachar Narasimha Swamy*) (1911 - 19 டிசம்பர் 1983) ஓர் இந்தியக் கலைஞர் ஆவார். மைசூரில் உள்ள சாமராஜா தொழில்நுட்ப நிறுவனம் மற்றும் மும்பையிலுள்ள சர் ஜே.ஜே. கலைப் பள்ளியின் முன்னாள் மாணவரும் ஆவார்.சுதந்திர இந்தியாவின் முதல் பிரதமர் ஜவகர்லால் நேரு, காந்தி, மவுண்ட்பேட்டன் பிரபு போன்றவர்களுடன் நட்புடன் இருந்தார். இவரது ஓவியங்கள் மற்றும் பிற கலைப் படைப்புகள் உலகெங்கிலும் உள்ள பல்வேறு அரசு அலுவலகங்கள், அருங்காட்சியகங்கள் மற்றும் தனிப்பட்ட சேகரிப்புகளில் காணப்படுகின்றன.
# சி. ந. சுவாமி (கலைஞர்)

## பின்னணி

இந்தியாவின் மைசூரில் ஒரு பாரம்பரியக் கலைஞர்களின் குடும்பத்தில் பிறந்த சுவாமி, மைசூர் அரண்மனையில் பொற்கொல்லராக இருந்த தனது தந்தை சிங்கண்ணாச்சாரியாரால் கலைத்துறைக்கு அறிமுகப்படுத்தப்பட்டார். மைசூர் அரண்மனையின் புகைப்படக் கலைஞராகவும் பின்னர் அரண்மனைக் கலைஞராகவும் தனது வாழ்க்கையைத் தொடங்கிய சுவாமி, புனேவில் உள்ள பிரபாத் படப்பிடிப்பு அரங்கத்தில் தாதாசாகேப் பால்கேவுடன் கலை இயக்குனராகப் பணியாற்றினார். மேலும், கருநாடக மாநில சுற்றுலா மேம்பாட்டுக் கழகத்தின் இயக்குநராகவும், லலித் கலா அகாதமி மற்றும் மத்திய சங்கீத கலா அகாதமியின் உறுப்பினராகவும் இருந்தார். இவரது எண்ணெய் ஓவியங்களில் மவுண்ட்பேட்டன் பிரபுவின் மனைவி எட்வினா மவுண்ட்பேட்டன், மகாத்மா காந்தி போன்ற பலரும் இடம் பெற்றுள்ளனர். ஆல்பர்ட் ஐன்ஸ்டைன், வின்ஸ்டன் சர்ச்சில், டேவிட் லோ, இட்லர், [[ஜார்ஜ் பெர்னாட் ஷா], எச். ஜி. வெல்ஸ், பெர்னார்ட் மோண்ட்கோமரி, பிராங்க்ளின் ரூசவெல்ட், போன்ற உலகப் புகழ்பெற்ற ஆளுமைகளின் பென்சில் ஓவியங்களை வரைவதும் அதில் அவர்களை கையெழுத்திட வைப்பதும் சுவாமியின் ஆர்வமாக இருந்தது.
# சி. ந. சுவாமி (கலைஞர்)

## அங்கீகாரம்

1966 -இல் லலித் கலா அகாதமி விருது வழங்கப்பட்டது. இதைத்தவிர கலைத் துறையில் இவரது பங்களிப்பை அங்கீகரிக்கும் வகையில் இந்திய அரசு1969 ஆம் ஆண்டில் பத்மசிறீ விருதினை வழங்கி கௌரவித்தது.  
மவுண்ட்பேட்டன் பிரபுவின் மனைவி எட்வினா மவுண்ட்பேட்டன், மகாத்மா காந்தி ஆகியோரின் ஓவியங்கள் இவரது ஓவியங்களில் குறிப்பிடத்தக்கது. இவரால் வரையப்பட்ட அமெரிக்காவின் 37ஆம் குடியரசுத் தலைவர் ரிச்சர்ட் நிக்சனின் ஓவியம் ஜனவரி 1969 ஸ்பான் பத்திரிகையின் அட்டைப்படத்திற்கு பயன்படுத்தப்பட்டது. டுவைட் டி. ஐசனாவரின் இவரது ஓவியம் அமெரிக்காவின் சுமித்சோனியன் அருங்காட்சியகத்தில் உள்ளது. சுவாமியால் ஜார்ஜ் பெர்னாட் ஷாவுக்கு வழங்கப்பட்ட இரவீந்திரநாத் தாகூரின் ஓவியம் இன்றும் ஷாவின் இல்லத்தில் தொங்கிக்கொண்டிருக்கிறது.
# இராயபுடி

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த நகரத்தின் மக்கள் தொகை 4817 ஆகும்.2434 எக்டேர் பரப்பளவில் பரவியுள்ள இக்கிராமத்தில் 1268 வீடுகள் இருந்தன. மொத்த மக்கள் தொகையில் ஆண்கள் 2419 பேராகவும், பெண்கள் 2398பேராகவும் இருந்தனர். பட்டியல் சாதியினர் மக்கள் தொகை 1001 பேர் மற்றும் பட்டியல் பழங்குடியினர் மக்கள் தொகை 75 பேர் என்று கணக்கிடப்பட்டிருந்தது. இந்த கிராமத்தில் மக்கள் தொகை கணக்கெடுப்பு இருப்பிட குறியீடு 589964 ஆகும்.
# இராயபுடி

## போக்குவரத்து

இராயபுடி கிராமம் அமராவதி-விசயவாடா சாலை மூலம் இணைக்கப்பட்டுள்ளது. இந்த சாலையில் மாநில அரசு பேருந்துகள் அடிக்கடி இயக்கப்படுகின்றன.
விசயவாடாவின் பண்டிட் நேரு பேருந்து நிலையத்திலிருந்து இந்த வழித்தடத்தில் ஆந்திரப் பிரதேச மாநில சாலைப் போக்குவரத்துக் கழகப் பேருந்துகள் இயக்கப்படுகின்றன.
# விக்கிப்பீடியா:முதற்பக்கக் கட்டுரைகள்/சூலை 13, 2025

<div id="mp-tfa-img">  
</div>
**இந்திய வரலாறு** என்பது நவீன மனிதர்கள் இந்தியத் துணைக் கண்டத்திற்குக் குறைந்தது 55,000 ஆண்டுகளுக்கு முன்னர் முதன் முதலில் வந்ததில் இருந்து தொடங்குகிறது. தெற்காசியாவில் நிலையான வாழ்க்கையை வாழும் முறையானது பொ. ஊ. மு. 7,000-ஆம் ஆண்டு வாக்கில் தொடங்கியது.இது படிப்படியாக சிந்துவெளி நாகரிகமாகப்பரிணாமம் அடைந்தது. அன்றைய மூன்று தொடக்கால நாகரிகத் தொட்டில்களில் இதுவும் ஒன்றாகும். பொ. ஊ. மு. இரண்டாம் ஆயிரமாண்டின் தொடக்கத்தில் தொடர்ச்சியான வறட்சியானது சிந்துவெளி மக்கள் பெரிய நகர மையங்களிலிருந்து சிறிய கிராமங்களாகச் சிதறுவதற்குக் காரணமானது. பொ. ஊ. மு. 600 வாக்கில் ஒரு புதிய, பகுதிகளுக்கு இடையிலான பண்பாடானது உருவானது. பிறகு தலைவர்களால் ஆளப்பட்ட சிறிய அரசுகள் பெரிய அரசுகளாக ஒருங்கிணைக்கப்பட்டன. இரண்டாவது நகரமயமாக்கலானது நடைபெற்றது. புதிய துறவு இயக்கங்கள் மற்றும் சமயக் கருத்துருக்களின் வளர்ச்சியுடன் இது நடைபெற்றது. இதில் சைனம் மற்றும் பௌத்தத்தின் வளர்ச்சியும் அடங்கும். பௌத்தமானது துணைக் கண்டத்தின் ஏற்கெனவே இருந்த சமயப் பண்பாடுகளுடன் கலந்து இந்து சமயத்தின் வளர்ச்சிக்குக் காரணமானது. **மேலும்...**
# துள்ளூர்

**துள்ளூர்** (*Thullur*) என்பது இந்திய மாநிலமான ஆந்திரப் பிரதேசத்தின் குண்டூர் மாவட்டத்தில் உள்ள ஒரு கிராமம் ஆகும். கிருட்டிணா நதியிலிருந்து 4 கி.மீ தொலைவில் இக்கிராமம் அமைந்துள்ளது. குண்டூர் மாவட்டத்தில் உள்ள துள்ளூர் மண்டலத்தின் தலைமையகம் துள்ளூர் ஆகும். அருகிலுள்ள நகரமான மங்களகிரியிலிருந்து 21 கி.மீ தொலைவில் இக்கிராமம் அமைந்துள்ளது. ஒரு கிராம பஞ்சாயத்தாக அறிவிக்கப்படுவதற்கு முன்பு குண்டூர் மாவட்டத்தின் துள்ளூர் மண்டலத்தில் ஒரு கிராமமாக இக்கிராமம் இருந்தது.
# துள்ளூர்

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த நகரத்தின் மக்கள் தொகை 7,794 ஆகும். இத்தொகையில் ஆண்கள் 3,865 பேராகவும், பெண்கள் 3,929 பேராகவும் இருந்தனர். 6 வயதுக்குட்பட்ட குழந்தைகளின் மக்கள் தொகை 700 ஆகும். சராசரி கல்வியறிவு விகிதம் அப்போது 69.44 சதவீதமாக இருந்தது. 4,925 பேர் கல்வியறிவு பெற்றவர்களாக இருந்தனர். தற்போது தலைமைச் செயலகத்திற்கு சேவை செய்ய துள்ளூர் வழியாக இயக்கப்படும் பேருந்துகளின் எண்ணிக்கை அதிக அளவில் உள்ளன.
# துள்ளூர்

## கல்வி

இங்குள்ள மக்களுக்கு தொடக்க மற்றும் இடைநிலைப் பள்ளிக் கல்வியை, மாநிலப் பள்ளிக் கல்வித் துறையின் கீழ் உள்ள அரசு, உதவி பெறும் தனியார் பள்ளிகள் வழங்குகின்றன. வெவ்வேறு பள்ளிகளால் பின்பற்றப்படும் பயிற்று மொழியாக ஆங்கிலமும், தெலுங்கும் உள்ளன.
# வெங்கடபாலம்

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த நகரத்தின் மக்கள் தொகை 3732 ஆகும்.1110 எக்டேர் பரப்பளவில் பரவியுள்ள இக்கிராமத்தில் 1117 வீடுகள் இருந்தன. இத்தொகையில் ஆண்கள் 1843 பேராகவும், பெண்கள் 1889 பேராகவும் இருந்தனர். பட்டியல் சாதியினர் மக்கள் தொகை 1514 பேர் மற்றும் பட்டியல் பழங்குடியினர் மக்கள் தொகை 244 பேர். இந்த கிராமத்தில் மக்கள் தொகை கணக்கெடுப்பு இருப்பிட குறியீடு 589974 ஆகும்.
# வெங்கடபாலம்

## போக்குவரத்து

வெங்கடபாலம் கிராமம் அமராவதி-விசயவாடா சாலை மூலம் இணைக்கப்பட்டுள்ளது. இந்த சாலையில் மாநில அரசு பேருந்துகள் அடிக்கடி இயக்கப்படுகின்றன.
# நெமோதா

**நெமோதா** (Nemotha) என்பது கைமனோபோடிடே குடும்பத்தைச் சேர்ந்த கும்பிடுபூச்சி பேரினங்களுள் ஒன்றாகும். இது *அனாக்சார்ச்சினி* பழங்குடி பிரிவின் கீழ் வருகிறது. இப்பேரினத்தின் கீழ் ***நெமோதா மெட்டாலிகா*** என்ற ஒற்றை விவரிக்கப்பட்ட சிற்றினம் உள்ளது. இந்தச் சிற்றினம் முன்னர் இரிடோப்டெரிகிடேயில் வைக்கப்பட்டது. இது ஆசியாவில் காணப்படுகிறது.
# குரங்குச் சம்பா

## காலம்

நீண்ட கால அளவில் அறுவடைக்கு தயாராகும் இந்த நெல் வகை, **160 - 165** நாட்களில் முதிர்வடைவதாக கூறப்படுகிறது. சம்பா பருவத்தில் நடவு செய்யக்கூடிய இந்நெல் இரகம், நாற்றங்கால் வயது 40 நாட்களாக உள்ளது. முதிர்ந்த நிலையில் சாய்ந்துவிடக்கூடியதாகும்.
# குரங்குச் சம்பா

## மகசூல்

சராசரியாக **135.7** சதமமீட்டர் உயரமும், அதிகபட்சமாக **149.6** சதமமீட்டர் உயரமும் வளரக்கூடிய இந்த இரக நெற்கதிர்களின் நீளம், **28.0 - 28.9** சதம மீட்டராகவும், நெற்கதிரில் உள்ள நெல்மணிகளின் எண்ணிக்கை **208 - 267** என கணக்கிடப்பட்டுள்ளது. மேலும் ஆயிரம் நெல்மணிகளின் எடை **19.161** கிராம் உள்ள இந்நெல், நெல்லின் மகசூல் ஒரு எக்டேருக்கு சராசரியாக **1,725** கிலோவாகவும் (23 மூடைகள்), வைக்கோலின் மகசூல் **1,800** (60 கட்டுகள்) கிலோவாகவும் உற்பத்தித் திறன் கொண்டதாக பதிவு செய்யப்பட்டுள்ளது.
# குரங்குச் சம்பா

## மகசூல்

### நெல்மணியின் இயல்பு

குரங்குச் சம்பாவின் நெல்மணிகளின் இயல்பானது, பூக்கும் பருவத்தில் இளம் பச்சை நிறமாகவும், பால்பிடிக்கும் நேரத்தில் கரும்பச்சையாகவும், முதிர்ச்சிப் பருவத்தில் வைக்கோல் நிறமாகவும் காணப்படும்.
# ஜால் மாக்சி மாவட்டம்

**ஜால் மாக்சி மாவட்டம்** (*Jhal Magsi District*), பாக்கித்தான் நாட்டில் உள்ள பலூசிஸ்தான் மாகாணத்தின் 37 மாவட்டங்களில் ஒன்றாகும். மத்திய பலூசிஸ்தானில் அமைந்த இம்மாவட்டத்தின் நிர்வாகத் தலைமையிடம் காந்தாவா நகரம் ஆகும். மற்றொரு நகரம் ஜால் மாக்சி ஆகும்.
காந்தாவா நகரம் மாகாணத் தலைநகரான குவெட்டாவிற்கு தென்கிழக்கில் 343.4 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கில் 1,168. கிலோமீட்டர் தொலைவிலும் உள்ளது.
# ஜால் மாக்சி மாவட்டம்

## மாவட்ட எல்லைகள்

ஜால் மாக்சி மாவட்டத்தின் வடக்கில் சிபி மாவட்டம், கிழக்கில் உஸ்தா முகமது மாவட்டம் & சிந்து மாகாணம், தெற்கில் குஸ்தர் மாவட்டம் மற்றும் மேற்கில் கச்சி மாவட்டம் எல்லைகளாக உள்ளது.
# ஜால் மாக்சி மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 30,953 குடியிருப்புகள் கொண்ட ஜால் மாக்சி மாவட்ட மக்கள் தொகை 2, 03,368. பாலின விகிதம் 100 பெண்களுக்கு 103.49% ஆண்கள் வீதம் உள்ளனர். சராசரி எழுத்தறிவு 30.14% ஆகும்.
10 வயதிற்குட்பட்ட குழந்தைகள் 73,676 (36.23%) ஆக உள்ளனர். நகர்புறங்களில் 24,130 (11.87%) மக்கள் வாழ்கின்றனர்.
# ஜால் மாக்சி மாவட்டம்

## மாவட்ட நிர்வாகம்

மாவட்டங்கள்]]
ஜால் மாக்சி மாவட்டம் 3 வருவாய் வட்டங்களையும், 15 ஒன்றியக் குழுக்களாகப் பிரிக்கப்பட்டுள்ளது.
:
| காந்தவா வட்டம் | 1,344 | 71,230 | 53.00 | 36.35% | * காந்தவா
* காரி
* பத்ரி |  |
| --- | --- | --- | --- | --- | --- | --- |
| ஜால் மாக்சி வட்டம் | 1,679 | 116,528 | 69.40 | 26.82% | *ஜால் மாக்சி
* ஹதித்யாரி
* பஞ்சூக்
* கோட் மாக்சி
* பாரிஜா
* சிந்தூர்
* சஃப்ரானி
* சைபாபாத்
* அக்பரபாத் |  |
| மிர்பூர் வட்டம் | 592 | 15,610 | 26.37 | 24.86% | * மிர்பூர் | } |
# கி. இராமச்சந்திரன்

**கி. இராமச்சந்திரன்** (*K. Ramachandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவாரூர் மாவட்டம் மன்னார்குடி நகரைச் சேர்ந்தவர். மன்னார்குடி தேசிய உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மன்னார்குடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# நாலந்தா சட்டமன்றத் தொகுதி

**நாலந்தா சட்டமன்றத் தொகுதி** *(Nalanda Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது நாலந்தா மாவட்டத்தில் அமைந்துள்ளது. இது நாலந்தா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# நாலந்தா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | சியாம் சுந்தர் பிரசாத் | இந்திய தேசிய காங்கிரசு</br> |  |
| 1980 | ராம் நரேசு சிங் | சுயேச்சை |  |
| 1985 | சியாம் சுந்தர் பிரசாத் | இந்திய தேசிய காங்கிரசு</br> |  |
| 1990 | ராம் நரேசு சிங் | சுயேச்சை |  |
| 1995 | சிரவன் குமார் | rowspan=2 | சமதா கட்சி |
| 2000 |  |  |  |
| 2005 பிப் | rowspan=5 | ஐக்கிய ஜனதா தளம் |  |
| 2005 அக் |  |  |  |
| 2010 |  |  |  |
| 2015 |  |  |  |
| 2020 |  |  |  |
# தருமபுரம் ஆதீனத்தின் 27வது குருமகாசந்நிதானம்

**ஸ்ரீலஸ்ரீ கயிலை மாசிலாமணி தேசிக ஞானசம்பந்த பரமாசாரிய சுவாமிகள்** (பிறப்பு: 17 அக்டோபர் 1965) தருமபுரம் ஆதீனத்தின் 27வது குருமகாசந்நிதானமாக விளங்குகிறார். இவர் ஆன்மீகம், கல்வி, சமுதாய சேவை, சுற்றுச்சூழல் பராமரிப்பு மற்றும் சைவ சித்தாந்த வளர்ச்சியில் பல்வேறு முக்கிய பங்களிப்புகளை செய்து வருகிறார்.
# தருமபுரம் ஆதீனத்தின் 27வது குருமகாசந்நிதானம்

## வாழ்க்கைச் சுருக்கம்

1965 அக்டோபர் 17 அன்று தமிழ்நாட்டின் திருஎருக்கத்தம்புலியூரில் பிறந்த இவர், வேல்முருகன் எனப் பெயரிடப்பட்டார். சீர்காழியில் கல்வி முடித்த பின் மதுரை ஆதீனத்தில் ஒரு காலம் தங்கி, பின்னர் தருமபுரம் ஆதீனத்தில் சேர்ந்தார். 26வது குருமகாசந்நிதானம் அவரை சீடராக ஏற்று 'ஸ்ரீமத் குமாரசுவாமி தம்பிரான்' எனப் பெயரிட்டார்.  
இவர் முனைவர் பட்டம் பெற்ற முதல் ஆதீனத் தம்பிரானாகவும், உலகின் 50க்கும் மேற்பட்ட நாடுகளுக்கு ஆன்மீகப் பயணம் மேற்கொண்டவராகவும் உள்ளார். பிப்ரவரி 1, 2017 அன்று இளைய சன்னிதானமாக நியமிக்கப்பட்டு, டிசம்பர் 13, 2019 அன்று தருமபுரம் ஆதீனத்தின் 27வது குருமகாசந்நிதானமாக பொறுப்பேற்றார்.
# மன்ஹாட்டன் பாலம்

**மன்ஹாட்டன் பாலம்** நியூயார்க் நகரத்தின் கிழக்கு ஆற்றின் குறுக்கே கட்டப்பட்டுள்ள தொங்கு பாலம் ஆகும். இது மன்ஹாட்டனின் தென் (கீழ்)பகுதியையும் புரூக்ளினின் நகரமையத்தையும் இணைக்கின்றது. லியோன் முவாசெய்ஃப் என்பவரால் வடிவமைக்கப்பட்ட இந்தப் பாலம் நீளமானது. இது மன்ஹாட்டன் தீவையும் நீள் தீவையும்இணைக்கும் நான்கு வாகனப் போக்குவரத்து பாலங்களில் ஒன்றாகும்; அண்மித்த புரூக்ளின் பாலம் இதற்கு மேற்கே உள்ளது, மற்ற இரு பாலங்கள் (குயின்சுபரோ பாலம், வில்லலியம்சு பாலம்) வடக்கே உள்ளன.  
1898 இல் இந்தப் பாலத்தைக் கட்ட முன்மொழியப்பட்டது; அப்போது இது "பாலம் எண். 3" என குறிப்பிடப்பட்டிருந்தது. 1902-இல் இதற்கு மன்ஹாட்டன் பாலம் என பெயரிடப்பட்டது. பாலத்தின் தொங்கு கோபுரங்களுக்கான அடித்தளங்கள் 1904இல் முடிவுற்றன. திசம்பர் 31, 1909இல் மன்ஹாட்டன் பாலம் போக்குவரத்திற்கு திறக்கப்பட்டது. 1912-ஆம் ஆண்டு முதல் அமிழ் தண்டூர்தி போக்குவரத்து துவங்கியது; 1915-ஆம் ஆண்டிலிருந்து நியூயார்க் நகர சப்வே தொடரிகள் பாலத்தின் மீது இயக்கப்பட்டன. 1929-இல் அமிழ் தண்டீர்தி சேவைகள் நிறுத்தப்பட்டன. தவிரவும் சப்வே போக்குவரத்தினால் ஒரு பக்கமாக ஏற்பட்ட சாய்வை சரிசெய்ய 1982 - 2004 காலகட்டத்தில் விரிவான சீரமைப்புப் பணிகள் மேற்கொள்ளப்பட்டன.
# யசோதா செல்லப்பா

**யசோதா செல்லப்பா** (*Yasodha Chellappa*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் திருவையாறு வட்டம் அன்னப்பன்பேட்டை கிராமத்தினைச் சேர்ந்தவர். அம்மாப்பேட்டை அருள்நெறி உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வலங்கைமான் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கூலிக்கு மாரடித்தல்

**கூலிக்கு மாரடித்தல்** அல்லது **தொழில்முறை துக்கம் கொள்பவர்கள்** (*Professional mourning*) என்பது துக்க நிகழ்வில் கூலிக்காக வந்து துக்கம் அனுசரிப்பது போல் நடிப்பவர் ஆவர். இவர்களை பொதுவாக உண்மையாக துக்கப்படுபவர்களிடமிருந்து வேறுபடுத்திப் பார்க்க முடியாது. ஒரு தொழிலாக இது எகிப்து, சீனம், நடுநிலக் கடல், அண்மைக் கிழக்கு பண்பாடுகளிலிருந்து உருவாகியது. கூலிக்கு மாரடிப்பவர்கள் **வைலர்கள்**, **மோயிராலஜிஸ்டுகள்**, என்றும் அழைக்கப்படுகின்றனர். புலம்புவதற்கு அல்லது புகழ்பாடி ஒப்பாரி வைப்பதற்கு, துக்க வீட்டுக் குடும்பத்திற்கு ஆறுதல் அளிக்க, இறுதிச் சடங்கு நிகழ்வை மேம்படுத்துவதற்கு ஊதியம் பெறுகிறார்களாக இவர்கள் உள்ளனர். பைபிள் மற்றும் பிற சமய நூல்களில் குறிப்பிடப்பட்டுள்ள இந்தப் பிரிவினர், கிமுவின் ஆரம்ப நூற்றாண்டுகளின் உகாரிடிக் காவியங்கள் முதல் நவீன கவிதைகள் வரை இலக்கியங்களில் பரவலாகப் பேசப்பட்டு ஆராயப்படுகின்றனர்.
# கூலிக்கு மாரடித்தல்

## வரலாறு

கூலிக்கு மாரடிக்கும் செயலைச் செய்ய பணியமர்த்தப்பட்டவர்கள் பெரும்பாலோர் பெண்களே ஆவர். ஆண்கள் உணர்ச்சிவசப்படாமல் இருப்பார்கள் என்ற எதிர்பார்ப்பு காரணமாக அவர்கள் இதற்குத் தகுதியற்றவர்களாகக் கருதப்பட்டனர். துக்க நிகழ்வு என்பது சில நேரங்களில் பெண்களுக்குக் கிடைக்கும் ஒரு சில ஊதியத் தொழில்களில் ஒன்றாகும். இறுதிச் சடங்கு ஊர்வலத்தில் பிணத்தைப் பின்தொடரும் மக்கள் கூட்டத்தை கல்லறைகள் மற்றும் பிரமிடுகளில் சித்தரித்து செதுக்கபட்டுள்ளன.
# கூலிக்கு மாரடித்தல்

## வரலாறு

### சீனா

756 முதல் சீன இறுதிச் சடங்குகளில் தொழில்முறை துக்கப்படுபவர்கள் தொடர்ந்து கலந்து கொள்கிறார்கள். இறுதிச் சடங்கு ஊர்வலங்களின் போது நிகழும் நாடக நிகழ்ச்சிகளிலிருந்து தொழில்முறை துக்கப் பாரம்பரியம் உருவானது.
# கூலிக்கு மாரடித்தல்

## வரலாறு

### ஐரோப்பா

உரோமானிய வரலாற்றில், இறுதிச் சடங்கு நிகழ்வுகளில் துக்கப்படுபவர்கள் பணியமர்த்தப்பட்டனர். மேலும் அவர்கள் பெரும்பாலும் நாடக நிகழ்ச்சியாக கருதப்பட்டனர். ஆரம்பகால வரலாற்றில், *பிரீஃபிசியா* என்று அழைக்கப்படும் கூலிக்கு மாரடிப்பவர்கள், இறந்தவர்களுக்காகப் பாடுவதற்காக இறுதி ஊர்வலத்தில் இசைக்கலைஞர்களைப் பின்தொடர்ந்து செல்வர்.
# வடமாலை சுப்பையா

**வ. சுப்பையா** (*V. Subbaiah*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் புதுக்கோட்டை மாவட்டம் ஆலவயல் கிராமத்தினைச் சேர்ந்தவர். திருமயம் வட்டம் கொப்பனாப்பட்டி எம். நாராயணன் செட்டியார் உயர்நிலைப் பள்ளியில் கல்வி பயின்றுள்ளார். கல்லூரி கல்வியினை திருப்பத்தூர் ஆறுமுகம் பிள்ளை சீதையம்மாள் கல்லூரியில் முடித்துள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருமயம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வெ. இராசு

**வெ. இராசு** (*V. Raju*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் புதுக்கோட்டை மாவட்டம் தேங்காய்த்தின்னிபட்டி கிராமத்தினைச் சேர்ந்தவர். வையம்பட்டி கலைமகள் உயர்நிலைப் பள்ளியில் பள்ளிக் கல்வியினை முடித்தா இராசு, திருச்சிராப்பள்ளி பெரியார் அரசுக் கல்லூரியில் இளங்கலை பட்டப் படிப்பினையும் தேசியக் கல்லூரியில் முதுகலைப் படிப்பினையும் முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கொளத்தூர் (புதுக்கோட்டை) சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# திருக்குறள் திருப்பணிகள் திட்டம்

**திருக்குறள் திருப்பணிகள் திட்டம்** என்பது தமிழ்நாடு அரசின் தமிழ் வளர்ச்சித் துறையின் வழியாக, தமிழ்நாட்டிலுள்ள 38 மாவட்டங்களிலும் மாவட்ட ஆட்சியர் தலைமையின் கீழ் செயல்படுத்தப்படும் ஒரு திட்டமாகும்.  
கன்னியாகுமரியில் நடந்த திருவள்ளுவர் சிலை வெள்ளி விழாவில் பங்கேற்ற தமிழ்நாடு முதலமைச்சர் மு.க. ஸ்டாலின், தமிழ்நாடு முழுதும் தமிழ் வளர்ச்சித் துறை வாயிலாக திருக்குறள் திருப்பணிகள் திட்டம் செயல்படுத்தப்படும் என்கிற அறிவிப்பை வெளியிட்டார். அதனைத் தொடர்ந்து, இத்திட்டம் அனைத்து மாவட்டங்களிலும் நடைமுறைப்படுத்தப்பட்டிருக்கிறது.  
இத்திட்டத்தின் வழியாக, ஒவ்வொரு மாவட்டத்திற்கும் திருக்குறளில் ஆர்வமும், புலமையும் மிக்க ஆசிரியர்கள், பயிற்றுநர்கள் தேர்வு செய்யப்பட்டு, அவர்களுக்குப் பயிற்சி வழங்கி மாவட்டந்தோறும் தொடர் பயிலரங்குகள், பயிற்சி வகுப்புகள் நடத்தப்படும். 'திருக்குறள் திருப்பணிகள்' தொடர்ந்து நடைபெறத் திட்டம் வகுக்கப்படும். இதற்காக ஆண்டிற்கு மாவட்டம் ஒன்றிற்கு மூன்று இலட்சம் ரூபாய் வழங்கப்படும்.
# திருக்குறள் திருப்பணிகள் திட்டம்

## கண்காணிப்புக் குழு

திருக்குறள் திருப்பணிகள் திட்டத்தினைச் செயல்படுத்திட மாவட்ட அளவில் எட்டு உறுப்பினர்களைக் கொண்ட கண்காணிப்புக் குழு ஒன்று அமைக்கப்பட்டிருக்கிறது.  
இக்கண்காணிப்புக் குழுவின் தலைவராக, மாவட்ட ஆட்சியர் செயல்படுவார். மாவட்ட முதன்மைக் கல்வி அலுவலர், தொடர்புடைய மாவட்டத்தைச் சேர்ந்த தமிழ் வளர்ச்சித் துறை விருது பெற்ற விருதாளர்கள் இருவர், ஆர்வமுள்ள எழுத்தாளர் அல்லது பேச்சாளர் அல்லது கவிஞர் ஒருவர், ஓய்வு பெற்ற தலைமை ஆசிரியர் அல்லது தமிழாசிரியர் ஒருவர், தமிழ் அமைப்புகளின் தலைவர் அல்லது செயலர் ஒருவர் ஆகியோர் உறுப்பினர்களாக நியமிக்கப்படுவர். தொடர்புடைய மாவட்டத் தமிழ் வளர்ச்சித் துறை துணை இயக்குநர் அல்லது உதவி இயக்குநர் உறுப்பினர் மற்றும் செயலாளராகச் செயல்படுவார் என்று தமிழ் வளர்ச்சி மற்றும் செய்தி (தவ1.2)த் துறையின் அரசாணை (நிலை) எண்:72, நாள்: 28.04.2025 வழியாக அரசாணை பிறப்பிக்கப்பட்டிருக்கிறது.
# இரவீந்திர வசந்த்ராவ் சவான்

**இரவீந்திர வசந்த்ராவ் சவான்** (*Ravindra Vasantrao Chavan*) இந்தியாவின் மகாராட்டிர மாநிலத்தைச் சேர்ந்த ஓர் அரசியல்வாதியாவார். இரவீந்திர வசந்த்ராவ் சவான் பாட்டீல் என்ற பெயராலும் அறியப்படுகிறார். 1981ஆம் ஆண்டு திசம்பர் மாதம் 9ஆம் தேதியன்று பிறந்தார். 2024ஆம் ஆண்டு நவம்பர் மாதம் 28ஆம் தேதி முதல் நாந்தேடு மக்களவைத் தொகுதியின் மக்களவை உறுப்பினராகப் பணியாற்றுகிறார். இந்திய தேசிய காங்கிரசு கட்சியின் உறுப்பினராக அரசியலில் ஈடுபடுகிறார். 2024ஆம் ஆண்டு நடைபெற்ற மக்களவை இடைத்தேர்தலில் 1,457 வாக்குகள் வித்தியாசத்தில் வெற்றிபெற்று தேர்ந்தெடுக்கப்பட்டார்.
# இரவீந்திர வசந்த்ராவ் சவான்

## அரசியல் வாழ்க்கை

இரவீந்திர வசந்த்ராவ் சவான் சிறு வயதிலிருந்தே நைகான் நகரத்தில் பல சமூக நடவடிக்கைகளில் ஈடுபட்டு பொதுமக்களுக்காக வேலை செய்தார். இந்த குணங்களை தனது தாத்தாவிடமிருந்து பெற்றார். இவரது தந்தை நைகானில் இருந்து இரண்டு முறை சட்டமன்ற உறுப்பினராகவும் ஒரு முறை சட்ட மேலவை உறுப்பினராகவும், நாந்தேடு மாவட்ட நாடாளுமன்ற உறுப்பினராகவும் இருந்துள்ளார். இவரது தாத்தா நைகானில் இருந்து தேர்ந்தெடுக்கப்பட்ட முதல் சட்டமன்ற உறுப்பினராவார். மகாராட்டிராவின் இளைய நாடாளுமன்ற உறுப்பினராக அறியப்படும் இவர் தனது நடத்தைக்காகவும் நன்கு அறியப்பட்டார். விவசாயிகளுக்காகத் தொடர்ந்து பாடுபடுகிறார்.
# சஞ்சய் தினா பாட்டீல்

**சஞ்சய் தினா பாட்டீல்** (*Sanjay Dina Patil*) இந்தியாவின் மகாராட்டிர மாநிலத்தைச் சேர்ந்த ஓர் அரசியல்வாதியாவார். 1969ஆம் ஆண்டு சனவரி மாதம் 16ஆம் தேதியன்று பிறந்தார். 2004ஆம் ஆண்டு நடைபெற்ற தேர்தலில் பாண்டுப்பு தொகுதியிலிருந்து மகாராட்டிரா மாநில சட்டமன்றத்திற்கு தேர்ந்தெடுக்கப்பட்டார். 2009ஆம் ஆண்டு நடைபெற்ற மக்களவைத் தேர்தலில் இந்தியாவின் மகாராட்டிர மாநிலத்தின் மும்பை வடகிழக்கு தொகுதியிலிருந்து 15ஆவது மக்களவைக்கு தேசியவாத காங்கிரசு கட்சி வேட்பாளராக தேர்ந்தெடுக்கப்பட்டார். 2014 ஆம் ஆண்டு இதே இடத்திற்கான மறுதேர்தலில் சஞ்சய் தினா பாட்டீல் தோல்வியடைந்தார். இவருக்குப் பிறகு இந்திய பாரதிய சனதா கட்சியின் கிரித் சோமையா வெற்றி பெற்றார்.  
சஞ்சய் தினா பாட்டீல் 2019ஆம் ஆண்டு அக்டோபர் மாதம் 4ஆம் தேதியன்று சிவசேனா கட்சியில் சேர்ந்தார்.  
இவரது தந்தை தினா பாமா பாட்டீல் 1985ஆம் ஆண்டு முலுந்த் சட்டமன்றத் தொகுதியில் சட்டமன்ற உறுப்பினராக இருந்தார். தினா(நாத்) பாட்டீல் 1978 மற்றும் 1990 ஆம் ஆண்டுகளில் காங்கிரசு வேட்பாளராக பாண்டுப்பில் இருந்து சட்டமன்ற தேர்தலில் போட்டியிட்டு தோல்வியடைந்தார்.
# சஞ்சய் தினா பாட்டீல்

## பதவிகள்

- 2004: மகாராட்டிரா சட்டமன்றத்திற்கு சட்டமன்ற உறுப்பினராகத் தேர்ந்தெடுக்கப்பட்டார்
- 2009: 15ஆவது மக்களவைக்கு தேர்ந்தெடுக்கப்பட்டார், மும்பை வடகிழக்கு.
- 2024: 18ஆவது மக்களவைக்கு தேர்ந்தெடுக்கப்பட்டார், மும்பை வடகிழக்கு.
# மோகாமா சட்டமன்றத் தொகுதி

**மோகமா சட்டமன்றத் தொகுதி** *(Mokama assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பட்னா மாவட்டத்தில் அமைந்துள்ளது. மோகாமா, முங்கேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மோகாமா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1990 | திலீப் குமார் சிங் | ஜனதா தளம் |
| 2010 | அனந்த் குமார் சிங் | ஐக்கிய ஜனதா தளம் |
| 2015 | சுயேச்சை |  |
| 2020 | இராச்டிரிய ஜனதா தளம் | } |
# பாற் சட்டமன்றத் தொகுதி

**பாற் சட்டமன்றத் தொகுதி** *(Barh Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பட்னா மாவட்டத்தில் அமைந்துள்ளது. பாற், முங்கேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பாற் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | துவாரிகா நாத் சிங் | இந்திய தேசிய காங்கிரசு</br> |  |
| 1977 | ராணாயோலகபதி சிங் | ஜனதா கட்சி |  |
| 1980 | விசுவ மோகன் சவுத்ரி | சுயேச்சை |  |
| 1985 | புனேசுவர் சிங் | இந்திய தேசிய காங்கிரசு</br> |  |
| 1990 | விசய் கிருசுணா சிங் | rowspan=2 | ஜனதா தளம் |
| 1995 |  |  |  |
| 2000 | புனேவசுவர் பிரசாத் சிங் என்கிற பப்பு ஜீ | சமதா கட்சி |  |
| 2005 பிப் | லவ்லி | rowspan=3 | ஐக்கிய ஜனதா தளம் |
| 2005 அக் | ஞானேந்திர குமார் சிங் |  |  |
| 2010 |  |  |  |
| 2015 | rowspan=2 | பாரதிய ஜனதா கட்சி</br> |  |
| 2020 |  |  |  |
# ராம் லட்சுமண் (சண்டைப் பயிற்சியாளர்)

## தொழில்

ராமும் லட்சுமணனும் ஆந்திரப் பிரதேசத்தின் பிரகாசம் மாவட்டத்தைச் சேர்ந்த இரட்டையர்கள் ஆவர்.
- 2005: சிறந்த சண்டைப் பயிற்சியாளர் – ''ஆந்திரு  
**சந்தோஷம் திரைப்பட விருதுகள்**  
- 2023 : சிறந்த சண்டைக் காட்சி – *வால்டேர் வீரய்யா*  
**தென்னிந்திய சர்வதேசத் திரைப்பட விருதுகள்**  
- 2013 : சிறந்த சண்டைப் பயிற்சியாளர் - *கப்பார் சிங்*
# தீகா சட்டமன்றத் தொகுதி

**தீகா சட்டமன்றத் தொகுதி** *(Digha Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பட்னா மாவட்டத்தில் அமைந்துள்ளது. தீகா, பட்னா சாகிப் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். தீகா, பீகாரின் மிகப்பெரிய சட்டமன்றத் தொகுதியாகும், இது சுமார் 4 லட்சம் வாக்காளர்களையும், 400 வாக்குச்சாவடிகளையும் கொண்டுள்ளது. 2015 பீகார் சட்டப்பேரவைத் தேர்தலில், மின்னணு வாக்குப்பதிவு இயந்திரங்கள் பொருத்தப்பட்ட 36 இடங்களில் தீகாவும் ஒன்றாகும்.
# தீகா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2010 | பூனம் தேவி | ஐக்கிய ஜனதா தளம் |  |
| 2015 | சஞ்சீவ் சௌராசியா | rowspan=2 | பாரதிய ஜனதா கட்சி</br> |
| 2020 | } |  |  |
# இடதுசாரி ஐக்கிய முன்னணி

**இடதுசாரி ஐக்கிய முன்னணி** (United Front of Leftists) என்பது முன்னாள் இந்திய மாநிலமான திருவாங்கூர்-கொச்சியினை தளமாகக் கொண்ட இடதுசாரி, சோசலிசக் கட்சிகளின் அரசியல் கூட்டணியாகும். இது 1952ஆம் ஆண்டு இந்தியப் பொதுவுடமைக் கட்சி, புரட்சிகர சோசலிசச் கட்சி, கேரள சோசலிச கட்சி போன்ற அரசியல் கட்சிகளால் உருவாக்கப்பட்டது. பின்னர், முந்தைய திருவாங்கூர்-கொச்சியில் வலிமையான கட்சிகளில் ஒன்றான பிரஜா சோசலிச கட்சியினையும் கூட்டணியில் இணைந்தது.
# வார்ப்புரு:Eppt

<div><span> **}}}}**</span></div>
<noinclude>  
<templatedata>
{
"params": {
"width": {
"type": "number",
"default": "120"
},
"height": {
"type": "number",
"default": "150"
},
"color": {
"description": "Optional Colour to override the automatic color given",
"example": "#0000FF",
"type": "string"
},
"party": {
"aliases": [
"1"
],
"description": "The name of the party referenced",
"example": "Conservative Party (UK)",
"type": "string",
"required": true
},
"font-size": {
"type": "number",
"default": "35"
},
"text": {
"aliases": [
"2"
],
"description": "Text to override the automatic party abbreviation ",
"example": "CONS.",
"type": "string"
}
},
"paramOrder": [
"party",
"text",
"color",
"width",
"height",
"font-size"
],
"format": "inline",
"description": "This template is used to generate three letter placeholder text to be used in place of an portrait on election pages. The text is drawn from , and the colour comes from ."
}
</templatedata></noinclude>
# சில் சில் வைகுண்டா

## காலம்

மத்திய கால அளவில் அறுவடைக்கு தயாராகும் இந்த நெல் வகை, **125 - 130** நாட்களில் முதிர்வடைவதாக கூறப்படுகிறது. சம்பா பருவத்தில் நடவு செய்யக்கூடிய இந்நெல் இரகம், நாற்றங்கால் வயது **35 - 40** நாட்களாக உள்ளது.
# சில் சில் வைகுண்டா

## சாகுபடி

புழுதி விதைப்பு மற்றும் நாற்று விட்டு நடவு முறையில் சாகுபடி செய்யப்படும் இது மணல் கலந்த களிமண் பாங்கான நிலங்களில் பயிரிட ஏற்றதாக கூறப்படுகிறது. வறட்சியைத் தாங்கி வளரக்கூடிய இந்நெல் இரகம், முதிர்ந்த நிலையில் சாய்ந்துவிடக்கூடியதாகும்.
# சில் சில் வைகுண்டா

## மகசூல்

சராசரியாக **104.8** சதமமீட்டர் உயரமும், அதிகபட்சமாக **115.2** சதமமீட்டர் உயரமும் வளரக்கூடிய இந்த இரக நெற்கதிர்களின் நீளம், **22.3 - 24.2** சதம மீட்டராகவும், நெற்கதிரில் உள்ள நெல்மணிகளின் எண்ணிக்கை **124 - 155** என கணக்கிடப்பட்டுள்ளது. மேலும் ஆயிரம் நெல்மணிகளின் எடை **24.408** கிராம் உள்ள இந்நெல் வகை, நெல்லின் மகசூல் ஒரு எக்டேருக்கு சராசரியாக **1,200** கிலோவாகவும் (16 மூடைகள்), வைக்கோலின் மகசூல் **1,800** (60 கட்டுகள்) கிலோவாகவும் உற்பத்தித் திறன் கொண்டதாக பதிவு செய்யப்பட்டுள்ளது.
# சில் சில் வைகுண்டா

## மகசூல்

### நெல்மணியின் இயல்பு

சில் சில் வைகுண்டாவின் நெல்மணிகளின் இயல்பானது, பூக்கும் பருவத்தில் இளம் பச்சை நிறமாகவும், பால்பிடிக்கும் நேரத்தில் அடர் பச்சை நிறத்திலும், முதிர்ச்சிப் பருவத்தில் வைக்கோல் (பழுப்பு) நிறமாகவும் காணப்படும்.
# சில் சில் வைகுண்டா

## வெளி இணைப்பு

- சில் சில் வைகுண்டா நெல் படிமங்கள்
# மெல்லிய-இழை மீவெப்ப அளவியல்

**மெல்லிய-இழை மீவெப்ப அளவியல்** (*Thin-filament pyrometry*) என்பது மீவெப்பநிலையை அளவிடப் பயன்படுத்தப்படும் ஓர் ஒளியியல் முறையாகும். இம்முறை ஒரு சூடான வாயு தொடரோட்டத்தில் மெல்லிய இழை ஒன்றை வைக்கும் செயல் முறையை உள்ளடக்கியதாகும். இழையிலிருந்து வரும் கதிர்வீச்சு உமிழ்வுகளை இழை வெப்பநிலையுடன் தொடர்புபடுத்தும். இழைகள் பொதுவாக 15 மைக்ரோமீட்டர் விட்டம் கொண்ட சிலிக்கான் கார்பைடு (SiC) இழைகளாகும். சுமார் 800–2500 கெல்வின் வெப்பநிலையை இம்முறையில் அளவிட முடியும்.
# மெல்லிய-இழை மீவெப்ப அளவியல்

## வரலாறு

தீப்பிழம்புகளில் மெல்லிய-இழை மீவெப்ப அளவியல் முறையை முதன்முதலில் விலிம்போக் மற்றும் பலர் (1988) பயன்படுத்தினர். சமீபத்தில், இம்முறை பிட்சு (1996), பிளெவின்சு மற்றும் பலர் (1999), மௌன் மற்றும் பலர் (2007) ஆகியோர் பயன்படுத்தி நிருபித்தனர்.
# மெல்லிய-இழை மீவெப்ப அளவியல்

## நுட்பம்

வழக்கமான மெல்லிய-இழை மீவெப்ப அளவியல் கருவி ஒரு சுடர் அல்லது பிற சூடான வாயு தொடரோட்டம், ஓர் இழை மற்றும் ஒரு புகைப்படக் கருவி ஆகியவற்றைக் கொண்டுள்ளது.
# மெல்லிய-இழை மீவெப்ப அளவியல்

## நன்மைகள்

மெல்லிய-இழை மீவெப்ப அளவியல் முறை பல நன்மைகளைக் கொண்டுள்ளது. ஒரே நேரத்தில் ஒரு கோட்டில் வெப்பநிலையை அளவிடும் திறனும் குறைந்தபட்ச ஊடுருவலும் இந்நன்மைகளில் அடங்கும். மீவெப்ப அளவியலின் பிற வடிவங்கள் வாயு-கட்ட வெப்பநிலையை வழங்கும் திறன் கொண்டவை அல்ல.
# மெல்லிய-இழை மீவெப்ப அளவியல்

## தீங்குகள்

இம்முறைக்கு அளவுத்திருத்தம் அவசியமாகும். அளவுத்திருத்தம் பொதுவாக ஒரு வெப்ப மின்னிரட்டை மூலம் செய்யப்படுகிறது. வெப்ப மின்னிரட்டைகளுக்கும் இழைகளுக்கும் ஆய்வு வெப்பநிலையிலிருந்து வாயு வெப்பநிலையை மதிப்பிடுவதில் திருத்தங்கள் தேவைப்படுகின்றன. மேலும், இழைகள் உடையக்கூடியவை. பொதுவாக ஒரு சுடரில் ஒரு மணி நேரத்திற்குப் பிறகு இவை உடைந்து விடும்.
# மெல்லிய-இழை மீவெப்ப அளவியல்

## பயன்பாடு

எரிதல் மற்றும் தீ தொடர்பான ஆராய்ச்சிகளில் பயன்படுவது இதன் முதன்மையான பயன்பாடாகும்.
# செரானி மாவட்டம்

**செரானி மாவட்டம்** (*Sheran District* or *Shirani District*), பாக்கித்தான் நாட்டில் உள்ள பலூசிஸ்தான் மாகாணத்தின் 37 மாவட்டங்களில் ஒன்றாகும். இது பலூசிஸ்தான் மாகணத்தின் வடகிழக்கில் ஆப்கானித்தான் நாடு மற்றும் கைபர் பக்துவா மாகாணத்தின் எல்லையை ஒட்டியுள்ளது. இதன் நிர்வாகத் தலைமையிடம் செரானி நகரம் ஆகும். செரானி நகரம் மாகாணத் தலைநகரான் குவெட்டாவிலிருந்து 373.கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு 1333 கிலோமீட்டர் தொலைவிலும் உள்ளது. இம்மாவட்டம் சுலைமான் மலைத்தொடரின் ஒரு பகுதியாக உள்ளது.
# செரானி மாவட்டம்

## மாவட்ட எல்லைகள்

செரானி மாவட்டத்திற்கு வடக்கிலும், கிழக்கிலும், மேற்கிலும் பாகிஸ்தானின் கைபர் பக்துன்வா மாகாணம், தெற்கில் ஜோப் மாவட்டம் மற்றும் தென்கிழக்கில் மூசாக்கேல் மாவட்டம் எல்லைகளாக உள்ளது.
# செரானி மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 36,100 குடியிருப்புகள் கொண்ட செரானி மாவட்ட மக்கள் தொகை 1,91,687 ஆகும். பாலின விகிதம் 100 பெண்களுக்கு 122.02 ஆண்கள் வீதம் உள்ளனர். சராசரி எழுத்தறிவு 23.86% ஆகும்
10 வயதிற்குட்பட்ட குழந்தைகள் 75,400 (39.34%) ஆக உள்ளனர். 90% மக்கள் தொகை கிராமப்புறங்களில் உள்ளது. இதன் மக்கள் தொகையில் 99.67% இசுலாமையும், பிற சமய சமயங்களை 0.33% பின்பற்றுகின்றன. இம்மாவட்டத்தில் பஷ்தூ மொழியை 99.87% மக்கள் பேசுகின்றனர்.இம்மாவட்டத்தில் ஹரிபால் மற்றும் செரான் இன மக்கள் பெரும்பான்மையாக வாழ்கின்றனர்.
# செரானி மாவட்டம்

## மாவட்ட நிர்வாகம்

மாவட்டங்கள்]]
செரானி மாவட்டம் 1 வருவாய் வட்டம் மட்டும் 186 கிராமங்களைக் கொண்டுள்ளது.  
| செரானி வருவாய் வட்டம் | 4,310 | 191,687 | 44.47 | 23.86% | ... | } |
| --- | --- | --- | --- | --- | --- | --- |
# பதுகா சட்டமன்றத் தொகுதி

**பதுகா சட்டமன்றத் தொகுதி** *(Fatuha Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பட்னா மாவட்டத்தில் அமைந்துள்ளது. பதுகா, பட்னா சாகிப் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பதுகா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2015 | இராம நந்த யாதவ் | rowspan=2 | இராச்டிரிய ஜனதா தளம் |
| 2020 | } |  |  |